తెలంగాణలో మహిళా తహసీల్దార్ దారుణహత్య WATCH LIVE TV
క్రీడాకారులే దేశంలో వీఐపీలు: రాజ్యవర్ధన్
దేశంలో క్రీడాకారులు మాత్రమే వీఐపీలుగా ఉండాలని నూతన క్రీడల మంత్రి రాజ్యవర్ధన్ రాథోడ్ అభిప్రాయపడ్డారు.
TNN | Updated:
Sep 4, 2017, 07:09PM IST
దేశంలో క్రీడాకారులు మాత్రమే వీఐపీలుగా ఉండాలని నూతన క్రీడల మంత్రి రాజ్యవర్ధన్ సింగ్ రాథోడ్ అభిప్రాయపడ్డారు. కేంద్ర మంత్రివర్గ పునర్&zwnj;వ్యవస్థీకరణలో భాగంగా ఆదివారం రాజ్యవర్ధన్&zwnj;కి క్రీడల శాఖని అప్పగించిన విషయం తెలిసిందే. దీంతో విజయ్ గోయల్ నుంచి సోమవారం బాధ్యతలు స్వీకరించిన రాజ్యవర్ధన్ మీడియాతో మాట్లాడారు. దేశం తరపున క్రీడల్లో ప్రాతినిథ్యం వహించేవారికి సౌకర్యాలను కల్పించే అవకాశం రావడం గొప్ప గౌరవంగా భావిస్తున్నానని నూతన మంత్రి ఆనందం వ్యక్తం చేశారు. ఏథెన్స్ ఒలింపిక్స్&zwnj;లో డబుల్ ట్రాప్ (షూటింగ్ విభాగం)లో రాజ్యవర్ధన్ రజత పతకం గెలిచిన విషయం తెలిసిందే.
&lsquo;దేశంలో ఒక్కరే వీఐపీలు ఉన్నారు. అది క్రీడాకారులే. అలా ప్రజల మనస్తత్వం మారాలి. క్రీడల మంత్రిత్వ శాఖలో చాలా మార్పులు చేయాల్సి ఉంది. ముఖ్యంగా క్రీడాకారుల్ని చూసే కోణం మారాలి. పాఠశాల, కాలేజీల్లో క్రీడలకి తగిన ప్రాధాన్యం ఇవ్వడం లేదు. ఆటలను కేవలం ఎంటర్&zwnj;టైన్&zwnj;మెంట్&zwnj;లానే చూస్తున్నారు. కానీ.. క్రీడల కోసం తమ జీవితాన్ని ధారపోసేలా యువ క్రీడాకారుల్ని స్ఫూర్తివంతంగా తయారు చేయాలి. ప్రతి రాష్ట్రం ప్రతిభ ఉన్న క్రీడాకారుల్ని పంపిస్తే.. వారికి తగిన సౌకర్యాలు క్రీడల మంత్రిత్వ శాఖ కల్పించి శిక్షణ ఇస్తుంది. ఇలా క్రీడాకారులకి సౌకర్యాలు కల్పించే అవకాశం రావడం గొప్ప గౌరవంగా భావిస్తున్నా&rsquo; అని రాజ్యవర్ధన్ రాథోడ్ వెల్లడించారు.